Anaksagoro (mitologio)

Alternativa versio 
Laŭ alternativa versio, tamen, tio ne okazis dum la regado de Anaksagoro, sed dum tiu, de sia avo Preto. Troviĝas ankaŭ rakonto laŭ kiu tiu, kiu suferis la mensan malsanon estis filo de Anaksagoro, anstataŭ la loka virinaro. Laŭ ĝi, Melampo oferis okson por paroli kun la vulturoj kiuj venos manĝi ĝian kadavron. La funebraj birdoj, krom laŭdi la festenon kaj memori la lastan (kiam la reĝo plenumis oferadon), klarigis al la divenisto la kialon de la malbeno: kiam la princo estis bebo, la granda kaj sangmakulita tranĉilo de lia patro timigis lin. Pro tio, Anaksagoro ĵetis ĝin for, kaj hazarde ĝi enbatis proksiman arbon kaj vundis ĝian hamadriadon. Ŝi tiam malbenis la princon, sed poste ŝi laŭpete instruis al Melampo la manieron liberiĝi el la malsano. Oni devis eltiri la tranĉilon el la arba trunko kaj boligi ĝin. La rusta akvo rezultanta, drinkata de la princo, nuligis la malbenon.

Post la morto de Anaksagoro, lia filo Alektoro heredis la reĝlandonDiodoro Sicila Historia biblioteko, 4.68.4.. Ilia dinastio daŭris pli ol tiu, de Melampo kaj Biaso, do posteulo de Anaksagoro nomiĝinta Kidanipo aŭ Kilabareso finfine sukcesis unuigi Argolandon denove.

Genealogia arbo de la Mitaj reĝoj de Argolando

 Notoj kaj referencoj  

Kategorio:Abasidoj (mitologio)
Kategorio:Mitaj reĝoj de Argolando